Rozsudok Všeobecného súdu z 24. septembra 2025 – KF/EIB
(vec T-222/24)1
„Verejná služba – Zamestnanci EIB – Sťažnosť na psychické obťažovanie – Rozhodnutie prijaté na vykonanie rozsudku Všeobecného súdu – Nové správne vyšetrovanie – Skutkový omyl – Nesprávne posúdenie – Zodpovednosť“
Jazyk konania: francúzština
Účastníci konania
Žalobkyňa: KF (v zastúpení: L. Levi, advokátka)
Žalovaná: Európska investičná banka (v zastúpení: J. Pawlowicz, T. Gilliams a K. Carr, splnomocnení zástupcovia, za právnej pomoci B. Wägenbaur, advokát)
Predmet veci
Žalobkyňa sa žalobou založenou na článku 270 ZFEÚ a článku 50a Štatútu Súdneho dvora Európskej únie domáha jednak zrušenia rozhodnutia Európskej investičnej banky (EIB) zo 17. januára 2024 v rozsahu, v akom čiastočne zamieta jej sťažnosť na psychické obťažovanie, a jednak náhrady nemajetkovej ujmy, ktorá jej v dôsledku toho údajne vznikla.
Výrok rozsudku
Rozhodnutie Európskej investičnej banky (EIB) zo 17. januára 2024 sa zrušuje v rozsahu, v akom čiastočne zamieta sťažnosť na psychické obťažovanie, ktorú podala KF.
EIB je povinná zaplatiť KF sumu vo výške 10 000 eur ako náhradu nemajetkovej ujmy.
EIB je povinná nahradiť trovy konania.
____________
1 Ú. v. EÚ C, C/2024/3628, 17.6.2024.